
HENRIK LUOMA-MIELTYN SUKUSEURA RY	pöytäkirja 8 25.8.2025

Paikka:	Teams
Aika:	ma 25.8.2025 klo 18.00–20.00

Läsnä:	Jaana Puskala, puheenjohtaja	Teija Mielty
	Matti Korpiaho		Seppo Paulasaari
Riikka Kalmi			Airi Puhilas
	Erja Kortesmaa		Erkki Trompari
	Markku Kortesmaa
	Seppo Luhtasaari
	
1. Kokouksen avaus 
Kokous avattiin klo 18:10.

2. Kokouksen laillisuus ja päätösvaltaisuus
Kokous todettiin päätösvaltaiseksi ja laillisesti koolle kutsutuksi.
3. Edellisten kokousten pöytäkirjojen tarkastus ja hyväksyminen
Hyväksyttiin edellisten kokousten pöytäkirja (7.7.2025) sekä muistio (21.7.2025).

4. Hallituksen järjestäytyminen
Aluksi jäsenet esittäytyivät, puheenjohtaja ja muut hallituksen jäsenet kertoivat itsestään ja taustoistaan. Vuosikokouksessa 2.8.2025 valittiin toimintakaudelle 2025–2027 hallituksen puheenjohtajaksi Jaana Puskala ja varapuheenjohtajaksi Matti Korpiaho. 

Nyt hallituksen kokouksessa hallitus järjestäytyi ja keskusteli myös verkkosivutoimikunnan perustamisesta.

Päätös: Valittiin sihteeriksi Riikka Kalmi. rahastonhoitajaksi Markku Kortesmaa, 
tietokantavastaavaksi Jaana Puskala, verkkosivujen sisällöntuottajaksi Riikka Kalmi,
verkkokauppavastaavaksi Matti Korpiaho ja jäsen-/yhteystietorekisterivastaavaksi Seppo Paulamäki.

Tämä pykälä tarkastettiin ja hyväksyttiin heti kokouksessa.

5. Pankkitilin käyttöoikeus
[bookmark: _GoBack]Päätettiin, että puheenjohtaja Jaana Puskalalle (010362-xxxx) ja rahastonhoitaja Markku
Kortesmaalle (060456-xxxx) myönnetään sukuseuran Lakeuden osuuspankissa olevan pankkitilin (FI88 4727 5020 0048 11) täysi käyttöoikeus. Tilinkäyttöoikeudet päätettiin poistaa Erkki Tromparilta ja Matti Korpiaholta.

Tämä pykälä tarkastettiin ja hyväksyttiin heti kokouksessa.

6. Sukuseuran tietojen päivitys PRH:lle
Koska sukuseuran vastuuhenkilöt ovat vaihtuneet, on yhdistyksen tiedot päivitettävä. Patentti- ja rekisterihallituksen (PRH) yhdistystietokantaan. Tämä tehdään sähköisesti osoitteessa https://www.prh.fi/fi/yrityksetjayhteisot/yhdistysrekisteri/sahkoinenasiointi.html. Ilmoitusta varten tarvitaan ilmoitettavien henkilöiden Jaana Puskala puheenjohtaja, Matti
Korpiaho varapuheenjohtaja, Riikka Kalmi sihteeri, Markku Kortesmaa rahastonhoitaja
henkilötunnukset sekä yhdistyksen säännöt tekstimuodossa. Päätettiin, että Jaana Puskala tekee ilmoituksen PRH:lle.

Tämä pykälä tarkastettiin ja hyväksyttiin heti kokouksessa.

7. Sukujuhla 2.8.2025
Hallitus keskusteli ja oli jo aiemmin sähköpostilla lähettänyt omia arvioitaan sukujuhlan onnistumisista ja kehityskohteista. Tässä joitakin huomioita: 

Onnistumisia: 
Juhlan sisältö oli hyvä, sukuhaarojen treffipisteet keräsivät väkeä ja hanurimusiikki sopi hyvin juhlaan. Verkkokaupan kautta oli helppo ilmoittautua. Juhlassa oli mukana paljon ensikertalaisia. Monet osallistujat mainitsivat, että oli hienoa, että osallistujia oli niin paljon. Erityisesti Kanadan vieraiden mukanaoloa ja haastatteluja arvostettiin.

Kehitettävää: 
Sukujuhlassa oli 135 maksanutta osallistujaa. Trendi on ollut laskeva. Eniten maksaneita oli vuonna 2019 (253 henkilöä). Eroa tämänvuotiseen on lähes puolet. Syinä ovat muun muassa se, että monet vanhat vakiokävijät ovat nukkuneet pois tai huonokuntoisia, postikutsuja ei lähetetty riittävästi aiemmin sukujuhliin osallistuneille, joillakin oli ollut vaikeuksia maksaa osallistumismaksunsa verkkokaupassa. Nuoremman polven, eli 1970-luvulla ja sen jälkeen syntyneiden, innostaminen sukujuhlaosallistujiksi on ollut haastavaa. Keskusteltiin, että jos kutsuja lähetettäisiin joukkotekstiviestinä.

Tilaisuudessa olisi hyvä olla ohjaus ovella: mitä missäkin pöydässä tapahtuu. Nyt e-kirjan rekisteröinti ja korttimaksu olivat vastassa ensimmäisenä, ja näissä pisteissä toimineet saivat ohjata väkeä ilmoittautumiseen, joka oli keskellä aulaa ravintolan vieressä. Toimihenkilöitä tulisi perehdyttää paikan päälläkin.

Juhlan aikataulu venyi, ja viimeisimpiä esityksiä jouduttiin tiivistämään. Puhujille olisi annettava aikaraja ja jatkossa ajannäyttäjä juhliin. Muistamisiin meni ehkä enemmän aikaa, kuin oli arvioitu.

Vuosikokouksen alkaessa ne vieraat, jotka eivät osallistuneet kokoukseen, kyselivät myyntipöydissä toimineilta kaikenlaisia sukuun liittyviä kysymyksiä, joihin nämä eivät olleet valmistautuneet. Suuri osa näistä kyselijöistä olivat ensimmäistä kertaa mukana sukujuhlassa. Olisi tärkeä varmistaa, että paikalla olisi joku, joka osaisi vastata (lähes) kaikkiin kysymyksiin. 

Keskusteltiin myös siitä, oliko vuosikokouksen ajankohta hyvä.

Päätöskahvien yhteyteen sopisi myös hanurimusiikki. Näyttäjiä pitäisi olla enemmän, kaikkea ei tarvitse tietää. Asiakaspalvelutyössä olevia hallituksen jäseniä on hyödynnettävä. 

Sovittiin, että sukuseura tukee 50 eurolla (yhteensä) hallituksen jäsenille Luhtasaaren Sukujutut-ohjelmaa. Luhtasaari tekee könttätarjouksen.

8. Toimintasuunnitelman toteutus
Vuosikokous 2.8.2025 hyväksyi toimintasuunnitelman kaudelle 2025–2027. Siinä todetaan mm. seuraavaa: Seuraava sukujuhla järjestetään lauantaina 5.8.2028. Hallitus päätti nyt varata Framin Seinäjoella juhlaa varten.
Toimintasuunnitelmassa mainitaan myös, että järjestetään erillisiä tapahtumia Helsingissä, alueellisten sukututkimustapahtumien yhteydessä, DNA-aiheinen teams-kokous, retkiä ja kiertokäyntejä esimerkiksi Isossakyrössä ja Oravaisissa sekä sukututkimusopastusta verkossa. 

Sukuseura julkaisee päivitetyn version Henrik Luoma-Mieltyn sukua 3 -kirjasta (paperikirja julkaistu 2013, Simon sukuhaara) e-kirjana vuonna 2028. Jaana tekee kirjasta word-version niin, että rajavuotena on 2028. Dokumentti jaetaan kaikille hallituksen jäsenille OwnCloudin kautta. Aloitetaan tarkistus. Pidetään aloituspalaveri, jossa Jaana, Matti ja Erkki neuvovat, mitä on tehtävä. 

Sukuseura julkaisee päivitetyn version Henrik Luoma-Mieltyn sukua 1 -kirjasta (paperikirja julkaistu 2007, 6 sukupolvea) mahdollisimman pian, jopa jo vuonna 2026.

Jaana on tehnyt kirjasta jo word-version, rajan kulkiessa 1860-luvulla. Näin kirjasta tulee jonkin verran laajempi kuin alkuperäisestä ykköskirjasta. Tekijäoikeuksista artikkeleihin liittyen on sovittu Matti Lehtiön ja Markku Kortesmaan kanssa. Ilpo Lagerstedtin tekijänoikeuksista on vielä sovittava. Markku Pihlajaniemen käräjäkäännöksistä aiotaan tehdä artikkeli. Myös uusia artikkeleja voisi olla.

Hallitus laatii tiedottamisen vuosikellon, jota katsotaan seuraavassa kokouksessa. Hallitus nimeää yhteyshenkilöt eri sidosryhmiin pidettävää yhteydenpitoa varten. Sovittiin, että sidosryhmiä tunnistetaan ja katsotaan seuraavassa hallituksen kokouksessa.

Hallitus markkinoi sukukirjoja ja erilaista sukumateriaalia. Tällä hetkellä e-kirjan lisenssejä on myyty 30. Vertailun vuoksi: viitoskirjaa myytiin ensimmäisenä vuonna 296, kuutoskirjaa 246 kappaletta. Ehdotettiin: lasketaan kolmoskirjan hintaa jo nyt kahteenkymmeneen euroon (nyt 40 e). Myönnetään koko setin ostaneille lisäalennusta (nyt 200 e) > 180 e. 

Päätös: Päätettiin alentaa hintoja ehdotuksen mukaisesti. Markkinointikanavina toimivat esimerkiksi henkilökohtaiset yhteydenotot ja messut.

9. Kirjojen varastointi ja postitus
Kirjojen postituksesta ovat huolehtineet Arja-Leena ja Jaakko Rajala. Nyt kun Arja-Leena ei ole enää mukana hallituksessa, jonkun muun on otettava vastuu postituksesta. Verkkokauppavastaavaksi on valittu Matti Korpiaho. Varapostittaja on Erja Mielty. Jaakko Rajalalta tiedustellaan, olisiko hän toinen varapostittaja.

10. Tulevaisuustyöryhmä
Tulevaisuustyöryhmä jatkaa toimintaansa viime kauden tapaan. Ryhmä kokoontuu Teamsissa ehkä lokakuussa. Jaana ja Markku kutsuvat ryhmän koolle. Hallituksen jäsenet voivat osallistua tapaamisiin. 

11. Sukujuhlien 2004 ja 2007 dvd-levyt
Matti on vienyt Elina Knaapin videoimat vuosien 2004 ja 2007 sukujuhlien dvd-levyt konvertoitavaksi Fotomanille. Tämä maksoi 63,90 euroa. (Muistio 22.7. § 2)

Päätös: Sukuseura maksaa Matille dvd-levyjen konvertoinnin 63,90 euroa.
12. MyHeritagen ja Ancestryn lisenssit kaudelle 2025–2027 
Sukuseura on maksanut MyHeritagen ja Ancestryn lisenssit Jaanalle ja Matille. Päätettiin siirtää asia seuraavan palaveriin. 

13. Muut asiat 

14. Seuraava kokous 
Kokous pidetään 20. lokakuuta Teamsissa.

Kokouksen päättäminen
Puheenjohtaja päätti kokouksen klo 20.55.


Vaasassa 20.10.2025
   puheenjohtaja			sihteeri






	__________________________	_________________________
	Jaana Puskala, puheenjohtaja		Riikka Kalmi, sihteeri
   puheenjohtaja			sihteeri

